stanford-oval/wikipedia huggingface dataset:
ช็อน ดู-ฮวัน
สาธารณรัฐเกาหลีที่ 5 > ประธานาธิบดีวาระที่ 12 ของเกาหลีใต้ (2524-2531)

ภายหลังจากได้รับเลือกให้เป็นประธานาธิบดีลำดับที่ 12 ของสาธารณรัฐเกาหลีในเดือน กุมภาพันธ์ พ.ศ. 2524 ช็อนได้ปฏิเสธความเป็นประธานาธิบดีของพัก จองฮี ถึงแม้ว่าจะเสี่ยงต่อการโจมตีจากการอ้างอิงจากเรื่องการปฏิวัติเดือนเมษายนของพักที่อยู่ในรัฐธรรมนูญ ช็อนประกาศว่าจะฟื้นฟูความยุติธรรมกลับมาสู่รัฐบาลก็กำจัดความฉ้อฉลและการฉ้อราษฎร์บังหลวงของประธานาธิบดีพัก จองฮี เป็นการเริ่มต้นด้วยการล้มล้างเป็นการฝึกฝนที่จะเป็นประธานาธิบดีมากกว่าหนึ่งสมัย และขยายสมัยของประธานาธิบดีเป็นเจ็ดปี ช็อนได้สรุปส่วนสำคัญว่าเป้าหมายของเขาคือโปรแกรมช่วยเหลือสวัสดิการสังคม,ตรึงราคาสินค้า,กำจัดอาชญากร,พัฒนาเศรษฐกิจ,ประสบความสำเร็จในการจัดงานโอลิมปิกฤดูร้อนปี 1988 ที่เกาหลีจะเป็นเจ้าภาพ,และภาพรวมการค้าระหว่างประเทศเป็นไปได้ด้วยดี
ช็อนบริหารประเทศแบบเผด็จการ อย่างไรก็ตาม เขาก็มีอำนาจน้อยเมื่อเทียบกับพัก สมัยพักเป็นประธานาธิบดี ในการใช้อำนาจในหลายๆส่วนของช็อนค่อนข้างจะอ่อนแอ
สาธารณรัฐเกาหลีที่ 5 > ประธานาธิบดีวาระที่ 12 ของเกาหลีใต้ (2524-2531) > แผนการพัฒนาอาวุธนิวเคลียร์

ทฤษฎีที่ว่าประธานาธิบดีช็อนพยายามที่จะพัฒนาอาวุธนิวเคลียร์ในช่วงทศวรรษที่ 1980 และได้ล้มเลิกโครงการไปตามคำกล่าวอ้างของสหรัฐอเมริกา
รัฐบาลของช็อนไม่ได้มีอิทธิพลทางการเมืองที่สำคัญเหมือนอย่างในสมัยที่พักเป็นประธานาธิบดี รัฐบาลของเขาไม่อาจละเลยความต้องการของสหรัฐอเมริกา และเขาไม่มีทางเลือกจึงต้องยุติการพัฒนาโครงการอาวุธนิวเคลียร์ ช็อนกังวลเกี่ยวกับความสัมพันธ์ระหว่างเกาหลีใต้และอเมริกา ซึ่งอาจนำมาซึ่งจุดจบอย่างสำคัญของอำนาจเผด็จการอย่างยาวนานของพัก จองฮี และชุนอยากได้การรับรองอย่างถูกต้องของรัฐบาลของเขาตามกฎหมายจากสหรัฐอเมริกา
สาธารณรัฐเกาหลีที่ 5 > ประธานาธิบดีวาระที่ 12 ของเกาหลีใต้ (2524-2531) > การปฏิรูปการเมือง

ภายหลังจากพิธีสาบานตนเข้ารับตำแหน่ง ช็อนจำกัดการติวนอกโรงเรียนและห้ามการสอนตัวต่อตัวหรือการติวแบบตัวต่อตัว
ในเดือนสิงหาคม พ.ศ. 2523 ช็อนได้ยกเลิก กฎหมายที่กำหนดความผิดของการรวมกลุ่มสมาคม
ใน พ.ศ. 2524 ช็อนได้ออกกฎหมาย "แคร์แอนคัสทูดี" (Care and Custody) ช็อนเชื่อว่า อาชญากรที่พึ่งพ้นจากคุกมาจะไม่กระทำผิดซ้ำอีกทันทีที่กลับเข้าสู่สังคม
ในฤดูหนาวปี พ.ศ. 2527 ก่อนที่ช็อนจะประกาศหยุดพักการชำระหนี้ของเกาหลีใต้ ช็อนได้ไปเยือนญี่ปุ่นและขอกู้ยืมเงินหกพันล้านดอลลาร์สหรัฐ
จากการรัฐประหารยึดอำนาจและการปะทะหน้ากับกลุ่มผู้ชุมนุมเรียกร้องประชาธิปไตยทั่วประเทศ การเมืองภาคพลเมืองมีความต้องการที่จะไม่ใส่ใจ และในวิถีทางนโยบาย 3เอสคือ เอส-เซ้กส์,เอส-สกรีนและเอส-สปอร์ต นั่นผ่านความเห็นชอบ บนพื้นฐานในทางที่ถูกต้องตามวัตถุประสงค์ของนักกิจกรรมชาวญี่ปุ่น เซจิมะ เรียวโจ โดยช็อนพยายามที่จะดึงดูดประชาชนเพื่อที่จะเป็นการรับประกันว่าการเตรียมการเป็นเจ้าภาพโอลิมปิกฤดูร้อนใน พ.ศ. 2531 จะประสบความสำเร็จ ช็อนได้ออกกฎหมายหลายตัวอย่างรวดเร็วเพื่อทำสิ่งนี้ให้เสร็จสิ้น เช่น ร่างลีกเบสบอล,ฟุตบอลอาชีพ,เริ่มถ่ายทอดสัญญาณโทรทัศน์สีให้ครอบคลุมทั่วประเทศบรรเทาการเซ็นเซอร์ที่อยู่ในภาพยนตร์และละคร,สร้างเครื่องแบบนักเรียนและอื่นๆ
ใน พ.ศ. 2524 ช็อนได้จัดการเทศกาล "โคเรียน บรีซ" อย่างยิ่งใหญ่ แต่ก็ไม่ได้รับความสนใจจากรประชาชน
สาธารณรัฐเกาหลีที่ 5 > ประธานาธิบดีวาระที่ 12 ของเกาหลีใต้ (2524-2531) > ความพยายามลอบสังหาร

ความพยายามลอบสังการเกิดขึ้นในปี พ.ศ. 2526 โดยสายลับชาวเกาหลีเหนือ ระหว่างช็อนไปเยือนพม่า ระเบิดในครั้งนั้นได้ทำให้ผู้ติดตามของช็อน 17 คน รวมถึงคณะรัฐมนตรีและเจ้าหน้าที่ชาวพม่า 4 คน
สาธารณรัฐเกาหลีที่ 5 > นโยบายด้านต่างประเทศ

ช็อน ดู-ฮวันเป็นประธานาธิบดีในช่วงที่สงครามเย็นถึงจุดสูงสุด และนโยบายทางด้านการต่างประเทศของเขาทำให้มีการยุติกับประเทศคอมมิวนิสต์ไปรอบบริเวณ ไม่เพียงจากเกาหลีเหนือ อีกด้วย หลังจากนั้นเริ่มสถาปนาทางการทูตสาธารณรัฐประชาชนจีน
สาธารณรัฐเกาหลีที่ 5 > นโยบายด้านต่างประเทศ > ความสัมพันธ์กับสหรัฐอเมริกา

สหรัฐอเมริกาได้กดดันให้เกาหลีใต้ยุติแผนการพัฒนาอาวุธนิวเคลียร์
สาธารณรัฐเกาหลีที่ 5 > นโยบายด้านต่างประเทศ > ความสัมพันธ์กับญี่ปุ่น

หนังสือพิมพ์ของญี่ปุ่นได้รายงานอย่างกว้างขวางว่าช็อนเป็นผู้นำโดยพฤตินัย ของประเทศหนึ่งเดือนก่อนที่เขาจะเคลื่อนไหวสู่การเป็นประธานาธิบดี
สาธารณรัฐเกาหลีที่ 5 > นโยบายด้านต่างประเทศ > ความสัมพันธ์กับเกาหลีเหนือ

ใน พ.ศ. 2525 ช็อนได้ประกาศ "โครงการการรวมชาติอย่างสันติของประชาชนชาวเกาหลี" แต่ก็ได้รับการปฏิเสธจากเกาหลีเหนือว่าโครงการนี้ไม่สามารถที่จะเริ่มต้นได้
สาธารณรัฐเกาหลีที่ 5 > นโยบายด้านต่างประเทศ > ความสัมพันธ์กับฟิลิปปินส์

จาก พ.ศ. 2529 ถึง 2531 ช็อนและประธานาธิบดีคอราซอน อากีโนของฟิลิปปินส์ ได้พูดคุยกันระหว่างสองประเทศเพื่อที่จะสร้างเศรษฐกิจของประเทศฟิลิปปินส์และเกาหลีใต้ให้แข็งแกร่งขึ้น รวมทั้งทางด้านสังคมและความสัมพันธ์ที่ดีของทั้งสองประเทศ
การสิ้นสุดสาธารณรัฐที่ 5 > โน ชินยอง

จากจุดเริ่มต้นในการเป็นประธานาธิบดีของช็อนได้จัดเตรียมการให้ โน ชินยองเป็นผู้สืบทอดอำนาจของเขา ใน พ.ศ. 2523 ขณะที่เป็นเอกอัครราชทูตประจำอยู่ที่เจเนวา โนชินยองได้ถูกเรียกกลับ และได้รับการแต่งตั้งเป็นรัฐมนตรีว่าการกระทรวงการต่างประเทศ ต่อมาใน พ.ศ. 2525 เขาได้รับการแต่งตั้งเป็นผู้อำนวยการสำนักงานข่าวกรองแห่งชาติ และใน พ.ศ. 2528 ก็ได้ดำรงตำแหน่งนายกรัฐมนตรี
เมื่อเรื่องนี้เป็นที่แพร่หลาย ผู้สนับสนุนช็อนได้ทำการวิจารณ์อย่างหนักเกี่ยวกับการเลือกผู้สืบทอดอำนาจ ผู้สนับสนุนส่วนใหญ่ล้วนเป็นผู้มีส่วนกับกองทัพ ซึ่งเชื่อว่าผู้สืบทอดอำนาจของช็อนก็ต้องมาจากกองทัพเช่นเดียวกัน ไม่ใช่มาจากตำแหน่งทางการเมือง และในที่สุดแล้วช็อนก็ได้ทำให้กระจ่างโดยการเปลี่ยนตำแหน่งของโน ไม่ให้เป็นผู้สืบทอดอำนาจของเขา
การสิ้นสุดสาธารณรัฐที่ 5 > ถนนสู่ประชาธิปไตย

รัฐธรรมนูญปี 2524 ได้กำหนดให้ประธานาธิบดีเป็นได้หนึ่งสมัย สมัยละ 7 ปี ในขณะที่ช็อนไม่พยายามที่ปรับปรุงให้ดีขึ้น ดังนั้นช็อนสามารถที่จะกลับมาทำงานได้อีกครั้งในปี พ.ศ. 2530 ทำให้เขามีข้ออ้างในการต่อต้านประชาธิปไตย
ในวันที่ 13 เมษายน พ.ศ. 2530 ช็อนได้กล่าวสุนทรพจน์ "การปกป้องรัฐธรรมนูญ" เขาประกาศว่า ตามรัฐธรรมนูญฉบับปัจจุบัน เขาสามารถที่จะจัดการกับอำนาจเหนือกองทัพที่สนับสนุนเขาในเดือนกุมภาพันธ์ พ.ศ. 2531 บนพื้นฐานของการเลือกตั้งประธานาธิบดีโดยทางอ้อมคล้ายกับการเลือกตั้งของช็อนเมื่อ 7 ปีที่ผ่านมา คำประกาศดังกล่าวทำให้ผู้รักประชาธิปไตยในเกาหลีใต้โกรธแค้น และในการทำเรื่องอื้อฉาวหลายเรื่องที่กระทำร่วมกันของรัฐบาลช็อนในปีนั้น ทำให้ผู้ประท้วงเริ่มเคลื่อนไหวอีกครั้ง เริ่มด้วยการประกาศสุนทรพจน์ที่โบสถ์โซลอีพิสคะเพิลแอนเจลลิก และในที่สุดก็นำไปสู่การเคลื่อนไหวทางประชาธิปไตยในเดือนมิถุนายน
เพื่อที่จะควบคุมสถานการณ์ที่ดูเหมือนจะควบคุมไม่ได้ รัฐบาลของช็อนจึงต้องประนีประนอม และในวันที่ 29 มิถุนายน พ.ศ. 2531 เขาประกาศว่าโนห์ แทวู เป็นตัวแทนจากพรรคยุติธรรมประชาธิปไตย (ดีเจพี) และนี่จะเป็นการเลือกตั้งประธานาธิบดีโดยตรงครั้งแรกในรอบ 30 ปีของเกาหลี ในวันที่ 10 กรกฎาคม พ.ศ. 2531 ช็อนประกาศลาออกจากหัวหน้าพรรคดีเจพี เหลือเพียงตำแหน่งประธานผู้ทรงคุณวุฒิ แต่ก็ยังให้เป็นพรรคการเมืองอย่างเป็นทางการที่จะสามารถควบคุมการเลือกตั้งที่จะมาถึงของ โนห์
การสิ้นสุดสาธารณรัฐที่ 5 > การเลือกตั้งประธานาธิบดีปี 2530

ครบสมัยการเป็นประธานาธิบดีของช็อน และในเดือนกุมภาพันธ์ พ.ศ. 2531 โนห์ชนะการเลือกตั้งในการเลือกตั้งโดยตรงครั้งแรกในรอบ 30 ปีของเกาหลี โดยชนะคู่แข่งอย่าง คิม แดจุง และ คิม ยองซัม
ชีวิตหลังจากตำแหน่งประธานาธิบดี

ในเดือนกุมภาพันธ์ พ.ศ. 2531 ในการลงจากตำแหน่งประธานาธิบดีเพราะสิ้นสุดสมัยของเขา ช็อนยังมีชื่อเป็นประธานของคณะกรรมการรัฐบุรุษแห่งชาติ และจากตำแหน่งนี้ทำให้เขายังมีอิทธิพลในการเมืองระดับชาติอยู่ และในปีนั้นพรรคดีเจพีเสียที่นั่งในการเลือกตั้งสภาระดับชาติให้กับฝ่ายค้านหลายที่นั่ง ปูทางไปสู่สิ่งที่เรียกว่า "การไต่สวนสาธารณรัฐที่ 5" การไต่สวนนี้รัฐสภาได้จุดประกายเรื่องเหตุการณ์ขบวนการเรียกร้องประชาธิปไตยในกวางจูและจะเป็นผู้รับผิดชอบอย่างไรกับการฆาตกรรมหมู่ ในวันที่ 11 พฤศจิกายน พ.ศ. 2531 ช็อนได้ออกแถลงการณ์ขอโทษต่อหน้าสาธารณชนทั่วประเทศ และให้เงินของเขากลับคืนสู่ประเทศช็อนลาออกจากทั้งตำแหน่งประธานคณะกรรมการรัฐบุรุษแห่งชาติและตำแหน่งในพรรคดีเจพี
ชีวิตหลังจากตำแหน่งประธานาธิบดี > โน แทอู

ช็อนเป็นผู้ให้การสนับหลักในการเป็นประธานาธิบดีของโนห์ แทวู
ชีวิตหลังจากตำแหน่งประธานาธิบดี > คิม ยองซัม

ภายหลังคิม ยองซัมทำพิธีสาบานตนเข้ารับตำแหน่งประธานาธิบดีใน พ.ศ. 2536 คิมประกาศว่าระหว่างสมัยของ ช็อน ดู-ฮวัน กับสมัยของ โนห์ แทวู นั้นมีการรับสินบนถึง 4 แสนล้านวอน และพวกเขาต้องถูกควบคุมตัวเพื่อไต่สวนพิสูจน์ความจริง
ชีวิตหลังจากตำแหน่งประธานาธิบดี > คิม ยองซัม > การสืบสวน ช็อนและโนห์

ในวันที่ 16 พฤศจิกายน พ.ศ. 2538 ประชาชนพากันร้องไห้อย่างเสียงดัง ในเรื่องเกี่ยวกับการรัฐประหาร 12 ธันวาคม พ.ศ. 2521 และเหตุการณ์นองเลือดในกวางจู ดังนั้น คิม ยองซัมได้ประกาศเริ่มต้นการเคลื่อนไหวออกกฎหมายเอาผิดย้อนหลัง ที่มีชื่อว่า ร่างรัฐบัญญัติพิเศษ 5-18 การเคลื่อนไหวเพื่อประชาธิปไตย ทันทีที่ศาลรัฐธรรมนูญประกาศว่าการกระทำของช็อนขัดต่อรัฐธรรมนูญ ทำให้พนักงานอัยการเริ่มทำการสืบสวนอีกครั้ง ในวันที่ 3 ธันวาคม พ.ศ. 2538 ช็อนและอีก 16 คนถูกจับกุมในข้อหาสมคบคิดและก่อการกบฏ ในเวลาเดียวกันการสืบสวนในเรื่องการฉ้อราษฎร์บังหลวงในช่วงที่เป็นประธานาธิบดีก็ได้เริ่มต้นขึ้น
ในเดือนมีนาคม พ.ศ. 2539 การไต่สวนต่อสาธารณชนก็เริ่มต้นขึ้น วันที่ 26 สิงหาคม ศาลเขตกรุงโซลก็มีคำพิพากษาประหารชีวิต ต่อมาในวันที่ 16 ธันวาคม พ.ศ. 2539 ศาลสูงเขตกรุงโซลได้ออกคำพิพากษาให้จำคุกและจ่ายค่าปรับคำนวณ 220,500,000,000 วอน ในวันที่ 17 เมษายน พ.ศ. 2540 การตัดสินคดีได้มาถึงที่ศาลสูง ช็อนได้ถูกพิพากษาว่ามีความผิด เป็นผู้นำในการก่อการจลาจล,สมคบคิดในการก่อจลาจล,เข้าไปมีส่วนร่วมในการจลาจล,ออกคำสั่งเคลื่อนย้ายกำลังพลโดยมิชอบ,ละทิ้งหน้าที่ระหว่างกฎอัยการศึก,ฆาตกรรมข้าราชการระดับสูง,พยายามฆาตกรรมข้าราชการระดับสูง,ฆาตกรรมนายทหารผู้ใต้บังคับบัญชา,เป็นผู้นำในการก่อการกบฏ,สมคบคิดในการก่อกบฏ,เข้าไปมีส่วนร่วมในการกบฏ,ฆาตกรรมโดยมีเหตุจูงใจเพื่อก่อกบฏและอาชญากรรมอย่างหลากหลายที่เกี่ยวข้องกับการรับสินบน
ภายหลังศาลได้อ่านคำพิพากษา ช็อนเริ่มต้นชีวิตในเรือนจำ ในวันที่ 22 ธันวาคม พ.ศ. 2540 คำพิพากษาของช็อนได้รับการลดโทษโดยประธานาธิบดี คิม ยองซัม ด้วยคำแนะนำของคิม แดจุง แต่ช็อนไม่ได้รับการลดโทษในส่วนที่เกี่ยวกับค่าปรับ เขาได้จ่ายจ่ายเพียง 53,200,000,000 วอน ไม่ถึงหนึ่งในสี่ส่วนของค่าปรับทั้งหมดที่ศาลพิพากษา ช็อนได้กล่าวคำพูดที่มีชื่อเสียง โดยกล่าวว่า "ทั้งเนื้อทั้งตัวฉันมีเงินเพียง 25,000 วอนเท่านั้นที่อยู่ในชื่อของฉัน" ที่เหลืออีก 167,300,000,000 วอนนั้น ช็อนไม่เคยได้จ่ายเลย
ชีวิตหลังจากตำแหน่งประธานาธิบดี > คิม ยองซัม > การเรียกคืนเหรียญตราทางทหาร

จากกฎหมาย "รัฐบัญญัติพิเศษ 18 พฤษภาคม" เหรียญตราทั้งหมดสำหรับทหารในการเข้าแทรกแซงขบวนการเรียกร้องประชาธิปไตยในกวางจูได้ถูกเรียกกลับคืนสู่รัฐบาล แต่ก็ยังเหลืออีก 9 เหรียญที่ยังไม่ได้คืนให้รัฐบาล
เครื่องราชอิสริยาภรณ์

พ.ศ. 2524 –  เครื่องราชอิสริยาภรณ์อันเป็นมงคลยิ่งราชมิตราภรณ์ (ร.ม.ภ.)
ประธานาธิบดี ช็อน ดู-ฮวัน เข้าฟังการสรุปของกองทัพในปี พ.ศ. 2528
วัดเดชานุสรณ์

| วัดเดชานุสรณ์ |
| --- | --- |

ชื่อสามัญ: วัดเดชานุสรณ์, วัดยายชา
ที่ตั้ง: ตำบลยายชา อำเภอสามพราน จังหวัดนครปฐม 73110
ประเภท: วัดราษฎร์
นิกาย: มหานิกาย
เจ้าอาวาส: พระวชิรสิทธิกร (ประเทือง จารุมโย)
 สถานีย่อยพระพุทธศาสนา
วัดเดชานุสรณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยายชา อำเภอสามพราน จังหวัดนครปฐม
วัดเดชานุสรณ์สร้างขึ้นเมื่อปี พ.ศ. 2349 ในสมัยพระบาทสมเด็จพระพุทธยอดฟ้าจุฬาโลกมหาราช โดยชาวจีนเจ้าของโรงหีบอ้อยเก่าชื่อ หลงจู๊เน่า แต่บางท่านก็เล่าว่าสร้างขึ้นในระยะใกล้เคียงกับวัดสรรเพชญ ซึ่งสร้างโดยตาเพชร โดยยายชาได้สร้างวัดนี้หลังตาเพชรไม่นาน วัดจึงได้ชื่อว่า วัดยายชา ต่อมาสมเด็จพระมหาสมณเจ้า กรมพระยาวชิรญาณวโรรส ได้เปลี่ยนชื่อของวัดมาเป็น "วัดเดชานุสรณ์" วัดเดชานุสรณ์ได้รับพระราชทานวิสุงคามสีมาเมื่อปี พ.ศ. 2471
สิ่งที่สำคัญของวัดได้แก่ พระประธานภายในอุโบสถสร้างด้วยศิลา สันนิษฐานว่าเป็นพระพุทธรูปสมัยอู่ทอง นอกจากนี้วัดยังมี เรือนราชฤดี ซึ่งแต่เดิมเป็นพระตำหนักราชฤดี ในสมเด็จพระนางเจ้าอินทรศักดิศจี พระวรราชชายา ในพระบาทสมเด็จพระมงกุฎเกล้าเจ้าอยู่หัว หลักฐานเหล่านี้ได้บันทึกไว้ในหนังสือทางประวัติศาสตร์ชื่อ วัฒนธรรมสามพราน ในอดีตวัดเดชานุสรณ์มีพระเถระที่มีชื่อเสียงได้แก่ พระครูสาครคุณาธาร (หมุด ติสฺสวงฺโส) อดีตเจ้าอาวาสรูปที่ 5 ปัจจุบันมีพระครูอดุลพัฒนาภรณ์ (ประเทือง จารุมโย) เป็นเจ้าอาวาส
เจ้าชายอาล็อยส์ เจ้าชายรัชทายาทแห่งลีชเทินชไตน์

ผู้สำเร็จราชการแห่งลีชเทินชไตน์ ตั้งแต่ 2004
ระวังสับสนกับ เจ้าชายอาล็อยส์แห่งลีชเทินชไตน์
เจ้าชายอาล็อยส์ เจ้าชายรัชทายาทและผู้สำเร็จราชการแห่งลีชเทินชไตน์ เคานต์แห่งรีทแบร์ค (อาล็อยส์ ฟิลลิพ มารีอา; ประสูติ 11 มิถุนายน พ.ศ. 2511) เป็นพระโอรสในเจ้าชายฮันส์-อาดัมที่ 2 เจ้าผู้ครองลีชเทินชไตน์กับเคาน์เตสมารี คินสกีแห่งวนินิตส์และเทททัว พระองค์ทรงได้รับการแต่งตั้งให้เป็นผู้สำเร็จราชการแห่งลีชเทินชไตน์ (Stellvertreter des Fürsten) ตั้งแต่ 15 สิงหาคม ค.ศ. 2004 พระองค์ทรงอภิเษกสมรสกับดัชเชสโซฟีในบาวาเรีย
เจ้าหญิงเทเรซาแห่งบาวาเรีย

เจ้าหญิงเทเรซาแห่งบาวาเรีย พระนามเดิม (อาร์ชดัชเชสเทเรซาแห่งออสเตรีย) (อังกฤษ: Her Imperial and Royal Highness Princess Theresa of Bavaria (b. 1931)) ประสูติเมื่อวันที่ 9 มกราคม พ.ศ. 2474 พระธิดาพระองค์ที่ 2 และ พระองค์แรกใน อาร์ชดยุกเทเอดอร์ ซัลวาร์ดอแห่งออสเตรีย และ เคาน์เตสมาเรียแห่งทาเคิกส์แบร์ก
อาร์ชดัชเชสเทเรซาแห่งออสเตรีย ทรงเสกสมรสกับ เจ้าชายรัสโซแห่งบาวาเรีย เมื่อวันที่ 17 ตุลาคม 2498 รับพระราชทานพระอิสริยยศ เจ้าหญิงแห่งบาวาเรีย พระชายา มีพระบุตร 7 พระองค์ คือ
เจ้าหญิงมาเรีย เทเรเซีย
เจ้าชายฟรันซ์-โจเซฟแห่งบาวาเรีย
เจ้าหญิงเอลิซาเบธ
เจ้าชายโวล์ฟกัง
เจ้าหญิงเบเนดิกตา
เจ้าชายคริสตอฟ
จิเซลา มาร์เกรวีนแห่งไมเซิน
มณฑลราชบุรี

มณฑลราชบุรี เป็นมณฑลที่ตั้งขึ้นเมื่อ พ.ศ. 2437 ประกอบด้วยเมืองราชบุรี เพชรบุรี กาญจนบุรี ปราณบุรี (ต่อมาใน พ.ศ. 2458 
เปลี่ยนชื่อเป็นประจวบคีรีขันธ์) และเมืองสมุทรสงคราม ตั้งอยู่ในภาคกลางของประเทศไทยติดกับพรมแดนพม่าทางทิศตะวันตก จึงมักเรียกหัวเมืองแถบนี้ว่า หัวเมืองฝ่ายตะวันตก (เมืองสมุทรสงครามไม่นับเป็นหัวเมืองฝ่ายตะวันตก) หัวเมืองดังกล่าวตั้งอยู่ลุ่มแม่น้ำที่สำคัญคือ แม่น้ำแม่กลอง แม่น้ำเพชรบุรี แม่น้ำปราณบุรี ส่วนเมืองสมุทรสงครามตั้งอยู่ริมอ่าวไทยเป็นเมืองชายทะเล
ภูมิหลัง

ในยามสงบ หัวเมืองฝ่ายตะวันตกใช้เป็นเส้นทางติดต่อค้าขายกับราษฎร แต่ยามสงครามจะใช้เป็นเส้นทางเดินทางเดินทัพ เช่น ด่านเจดีย์สามองค์ และด่านสิงขร เป็นต้น
ประชากรมีหลากหลายเชื้อชาติอยู่ปะปนกันหลายหมู่หลายพวก นอกเหนือจากชาวไทยซึ่งอาศัยอยู่เป็นส่วนใหญ่แล้ว ยังมีชนชาติต่างๆอพยพเข้ามาอยู่จำนวนมากเช่น กะเหรี่ยง มอญ ลาว จีน เขมร มลายู ละว้า และ ขมุ เป็นต้น
ด้านเศรษฐกิจ มีสภาพภูมิศาสตร์เหมาะแก่การเพาะปลูก ทั้งยังเป็นแหล่งที่อุดมสมบูรณ์ด้วยแร่ธาตุมีค่ามากมาย เช่น ทองคำ ดีบุก ถ่านหิน และวุลแฟรม เป็นต้น มีการทำนา ปลูกยาสูบ มะพร้าว น้ำตาล ผลิตภัณฑ์จากป่า มีการเลี้ยงสัตว์ต่าง ๆ ผลผลิตจากการขุดแร่ การประมง และอุตสาหกรรม เช่น ผลิตปูนขาว ต้มกลั่นสุรา เครื่องปั้นดินเผา เป็นต้น
ด้านการปกครอง ดินแดนหัวเมืองตะวันตกได้มือสมุทรสงครามได้ผนวกเข้าเป็นส่วนหนึ่งของอาณาจักรสุโขทัยในรัชสมัยของพ่อขุนรามคำแหงมหาราช ภายใต้ลักษณะการปกครองแบบเมืองประเทศราช ต่อมาในสมัยกรุงศรีอยุธยา ฐานะของหัวเมืองดังกล่าวถูกกำหนดให้เป็นหัวเมืองชั้นใน มีการปกครองขึ้นตรงต่อราชธานี และกลายเป็นหัวเมืองที่มีความสำคัญมากขึ้น โดยเฉพาะเมื่อยามสงคราม ที่มีหน้าที่ร่วมกับกองทัพหลวงสู้กับพม่า
ในสมัยรัตนโกสินทร์ตอนต้น หัวเมืองตะวันตกและเมืองสมุทรสงครามมีความสำคัญมากขึ้น ที่ราชธานีได้ย้ายมาอยู่ที่กรุงเทพฯ ทำให้หัวเมืองเหล่านี้กลายเป็นเมืองหน้าด่านที่ใกล้ชิดกับราชธานียิ่งขึ้น
การปฏิรูป

มณฑลราชบุรีจัดตั้งขึ้นเมื่อ พ.ศ. 2437 มีที่ทำการอยู่ที่เมืองราชบุรี โดยมีพระบรมราชโองการแต่งตั้งให้พระยาสุรินทรฦๅชัย ดำรงตำแหน่งข้าหลวงเทศาภิบาลประจำวันทนราชบุรีคนแรก
พระยาสุรินทรฦๅชัยได้ยกเลิกการปกครองแบบกินเมือง แล้วจัดรูปแบบการปกครองมณฑลเทศาภิบาลขึ้น ประกอบด้วย หน่วยงานและตำแหน่งทางราชการ กระจายอำนาจการปกครองไปสู่ภูมิภาคอย่างแท้จริง มีตำแหน่งผู้ว่าราชการเมือง ซึ่งแต่เดิมเรียกว่าเจ้าเมือง เป็นตำแหน่งสูงสุดในเมือง แต่อยู่ภายใต้การบังคับบัญชาของข้าหลวงเทศาภิบาลด้วย ได้ยกเลิกอำนาจของเจ้าเมือง คือ การเก็บภาษีอากร ส่วนแบ่งจากภาษีอากร และอำนาจในการพิจารณาคดีของเจ้าเมือง ตำแหน่งสำคัญอื่น ๆ ได้แก่ ตำแหน่งกรมการเมือง ทำหน้าที่ผู้ช่วยผู้ว่าราชการ อาทิ ปลัดเมือง ยกกระบัตร ฯลฯ ตำแหน่งเหล่านี้ได้รับเงินเดือนเป็นค่าตอบแทนในการปฏิบัติหน้าที่ การจัดการปกครองตำบลและหมู่บ้าน กำหนดให้กำนันและผู้ใหญ่บ้านเป็นหัวหน้าหน่วยการปกครอง แต่ไม่อยู่ภายใต้ข้อบังคับที่จะได้รับเงินเดือน จะได้รับผลประโยชน์อย่างอื่นตอบแทน เช่น ได้รับส่วนแบ่งจากค่าธรรมเนียม หรือได้รับยกเว้นไม่ต้องเสียภาษีอากรบางอย่าง
มณฑลราชบุรีมีคดีความโจรผู้ร้ายมากมาย ได้ดำเนินการแก้ไขปัญหานี้ เช่น กำนันผู้ใหญ่บ้านเป็นตัวแทนดูแลตรวจตรารักษาความสงบ ยกเลิกโรงรับจำนำ ควบคุมโรงฝิ่นเเละบ่อนเบี้ย จัดทำตั๋วรูปพรรณสัตว์พาหนะ สำรวจบัญชีสำมะโนครัวเมื่อ พ.ศ. 2448  ออกกฎระเบียบข้อบังคับในการป้องกันเหตุร้ายต่าง ๆ
การปรับปรุงด้านเศรษฐกิจ มีการขุดคลองส่งน้ำเพื่อให้มีน้ำใช้เพียงพอในการทำนา จัดตั้งกรรมการที่ปรึกษาขึ้นประจำแขวงเมืองต่าง ๆ ขุดคลองดำเนินสะดวกให้ใช้เป็นเส้นทางลำเลียงสินค้าเข้ากรุงเทพฯได้สะดวก ด้านการปรับปรุงการโยธา ได้จัดการก่อสร้างสถานที่ราชการต่าง ๆ เช่น สร้างที่ทำการไปรษณีย์ถาวรที่เมืองสมุทรสงคราม และสร้างที่ทำการไปรษณีย์โทรเลขที่เมืองปราณบุรี มีการจัดตั้งโรงเรียนขึ้นที่วัดช่องลม วัดโชติทายการาม ในเมืองราชบุรี
ศาลารัฐบาลมณฑลราชบุรี หรือ ศาลากลางจังหวัดราชบุรีหลังเดิม  ปัจจุบันคืออาคารจัดแสดงนิทรรศการถาวร พิพิธภัณฑสถานแห่งชาติ ราชบุรี
ป่าสงวนแห่งชาติภูเขาควาย

ป่าสงวนแห่งชาติภูเขาควาย (ลาว: ປ່າສະຫງວນແຫ່ງຊາດພູເຂົາຄວາຍ, อังกฤษ: Buffalo Mountain) เป็นป่าสงวนแห่งชาติในแขวงเวียงจันทน์ ประเทศลาว มีเนื้อที่มากกว่า 2,000 ตารางกิโลเมตร อยู่ห่างจากเวียงจันทน์ทางทิศตะวันออกเฉียงเหนือระยะทางประมาณ 40 กิโลเมตร อุดมไปด้วยต้นไม้และสัตว์ป่าหลายชนิด
ป่าสงวนแห่งชาติเซบั้งนอน

ป่าสงวนแห่งชาติเซบั้งนอน (ลาว: ປ່າສະຫງວນແຫ່ງຊາດເຊບັ້ງນວນ) เป็นสถานที่ท่องเที่ยวในแขวงสาละวัน ในประเทศลาว มีเนื้อที่ 1,260 ตารางกิโลเมตร หรือ 787,500 ไร่ อยู่ทางทิศตะวันตกเฉียงเหนือของแขวงสาละวันและมีบางส่วนอยู่ในแขวงสุวรรณเขต ค้นพบและประกาศเป็นป่าสงวนแห่งชาติอย่างเป็นทางการเมื่อ 29 ตุลาคม พ.ศ. 2536 มีอาณาเขตครอบคลุมเมืองต่าง ๆ คือ เมืองสองคอน อาดสะพังทอง (แขวงสุวรรณเขต) เมืองวาปี สาละวัน ตุ้มลาน และละครเพ็ง (แขวงสาละวัน) มีประชากรอาศัยในเขตป่าสงวนกว่า 60 หมู่บ้าน ส่วนใหญ่ประกอบอาชีพทำนา ประมงและหาของป่า บริเวณป่าสงวนเป็นพื้นที่ป่า 87% มีสัตว์ป่าชุกชุม แต่ยังไม่ได้สำรวจอย่างละเอียด มีแม่น้ำเซบั้งนอนไหลผ่าน
เจ้าชายวิทเทอคินท์ เจ้าชายแห่งวัลเด็คและเพือร์ม็อนท์

| เจ้าชายวิทเทอคินท์ เจ้าชายแห่งวัลเด็คและเพือร์ม็อนท์ |
| --- | --- |
 วิทเทอคินท์ อาด็อล์ฟ ไฮน์ริช เกออร์ค-วิลเฮ็ล์ม
เจ้าชายแห่งวัลเด็คและเพือร์ม็อนท์
ดำรงตำแหน่ง: 30 พฤศจิกายน พ.ศ. 2510 - ปัจจุบัน (57 ปี 30 วัน)
ก่อนหน้า: เจ้าขายโยซีอัส

ประสูติ: 9 มีนาคม พ.ศ. 2479 (88 ปี) ประเทศเยอรมนี
พระชายา: เจ้าหญิงเซ็ทซีเลีย เจ้าหญิงแห่งวัลเด็คและเพือร์ม็อนท์
พระบุตร: เจ้าชายคาร์ล-อันโทน เจ้าชายโยซีอัส เจ้าชายโยฮันเนิส
ราชวงศ์: วัลเด็คและเพือร์ม็อนท์
พระบิดา: เจ้าชายโยซีอัส เจ้าชายรัชทายาทวัลเด็คและเพือร์ม็อนท์
พระมารดา: ดัชเชสอัลติบอร์กแห่งอ็อลเดินบวร์ค
เจ้าชายวิทเทอคินท์ เจ้าชายแห่งวัลเด็คและเพือร์ม็อนท์ (อังกฤษ: Wittekind, Prince of Waldeck and Pyrmont) ประสูติเมื่อวันที่ 9 มีนาคม 2479 เป็นพระโอรสใน เจ้าชายโยซีอัส เจ้าชายรัชทายาทวัลเด็คและเพือร์ม็อนท์ กับดัชเชสอัลติบอร์กแห่งอ็อลเดินบวร์ค เป็นพระญาติชั้นที่ 4 ใน สมเด็จพระราชินีนาถเบียทริกซ์แห่งเนเธอร์แลนด์ พระบิดาของพระองค์ทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่ พระองค์จึงทรงมีสิทธิในการสิบราชบัลลังก์อังกฤษ พระองค์ทรงดำรงตำแหน่งร้อยโทและพันเอกในกองทัพบกเยอรมัน พระองค์ทรงกลายเป็น เจ้าชายแห่งวัลเด็คและเพือร์ม็อนท์ เมื่อวันที่ 30 พฤศจิกายน 2510 ภายหลังการสิ้นพระชนม์ของพระบิดา
เสกสมรส

พระองค์ทรงเสกสมรสกับเคาน์เตสเซ็ทซีเลีย ฟ็อน โกเอส-เซาเรา เมื่อวันที่ 19 พฤษภาคม 2531 มีพระบุตรดังนี้
เจ้าชายคาร์ล-อันโทน
เจ้าชายโยซีอัส
เจ้าชายโยฮันเนิส
สโมสรฟุตบอลยะลา ซิตี้

| --- | --- |
ชื่อเต็ม: สโมสรฟุตบอลยะลา ซิตี้ Yala City Football Club
ฉายา: พญาไก่พิฆาต
ก่อตั้ง: 2023; 1 ปีที่แล้ว (2023)
สนาม: สนามกีฬามหาวิทยาลัยการกีฬาแห่งชาติ วิทยาเขตยะลา
เจ้าของ: บริษัท ยะลา ซิตี้ 2023 จำกัด
ประธาน: อิลฮัม ดอเล๊าะ
ผู้จัดการ: อิบรอฮิม กะสิรักษ์
ผู้ฝึกสอน: นุรดิน อาสาบาโงย
ลีก: ไทยลีก 3
2567: ไทยแลนด์ เซมิโปรลีก ชนะเลิศ โซนภาคใต้ (เลื่อนชั้น) 
สโมสรฟุตบอลยะลา ซิตี้ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดยะลา ปัจจุบันเล่นในไทยลีก 3 โซนภาคใต้
ประวัติ

สโมสรฟุตบอลยะลา ซิตี้ ก่อตั้งเมื่อปี 2566 ยะลา ซิตี้ได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2566 – โซนภาคใต้ เป็นการแข่งขันแรก โดยผลงานสามารถเข้ารอบแพ้คัดออก ของโซนตอนล่างได้ ต่อมาในปี 2567 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2567 – โซนภาคใต้ โดยได้ตำแหน่งชนะเลิศของโซน และได้สิทธิ์เลื่อนชั้นสู่ไทยลีก 3 โซนภาคใต้
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2566 | ไทยแลนด์ อเมเจอร์ลีกโซนภาคใต้ | 3 | 1 | 0 | 2 | 10 | 5 | 3 | รอบแพ้คัดออก (ตอนล่าง) | ไม่ได้เข้าร่วม | ไม่สามารถเข้าร่วม | – |  มหาเดร์ จารง | 4 |
| 2567 | ไทยแลนด์ เซมิโปรลีกโซนภาคใต้ | 4 | 3 | 0 | 1 | 6 | 1 | 9 | ชนะเลิศ | ไม่ได้เข้าร่วม | ไม่สามารถเข้าร่วม | ไม่สามารถเข้าร่วม |  อาดีลิฟ เจะซอ | 3 |
| 2567 | ไทยแลนด์ เซมิโปรลีกรอบชิงแชมป์ประเทศไทยโซนล่าง | 2 | 0 | 1 | 1 | 2 | 6 | 1 | อันดับที่ 3 | ไม่ได้เข้าร่วม | ไม่สามารถเข้าร่วม | ไม่สามารถเข้าร่วม |  อาดีลิฟ เจะซอ | 3 |
| 2567–68 | ไทยลีก 3โซนภาคใต้ |  |  |  |  |  |  |  |  |  | รอบคัดเลือกรอบแรก |  |  |  |
| 0 | 1 | 2 | 3 | 4 |
| --- | --- | --- | --- | --- |
| ชนะเลิศ | รองชนะเลิศ | อันดับที่ 3 | เลื่อนชั้น | ตกชั้น |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้ฝึกสอน

ตั้งแต่ พ.ศ. 2566 – ปัจจุบัน
| ชื่อ-สกุล | สัญชาติ | ช่วงเวลา | เกียรติประวัติ |
| --- | --- | --- | --- |
| อิบรอฮิม กะสิรักษ์ |  | มีนาคม 2566 – กุมภาพันธ์ 2567 |  |
| มูฮำหมัดซัลฟาดี เจ๊ะเต๊ะ |  | กุมภาพันธ์ – มีนาคม 2567 | ชนะเลิศ ไทยแลนด์ เซมิโปรลีก ฤดูกาล 2567 – โซนภาคใต้ (เลื่อนชั้นสู่ไทยลีก 3) |
| นุรดิน อาสาบาโงย |  | มีนาคม 2567 – |  |
เกียรติประวัติ

ไทยแลนด์ เซมิโปรลีก
ชนะเลิศ โซนภาคใต้: 2567
แหล่งข้อมูลอื่น

สโมสรฟุตบอลยะลา ซิตี้ ที่เฟซบุ๊ก
เจ้าชายเอมานูเอเล ฟีลีแบร์โตแห่งซาวอย เจ้าชายแห่งเวนิส

เจ้าชายเอ็มมานูเอล ฟิลิแบร์โตแห่งซาวอย เจ้าชายแห่งเวนิส เป็นพระโอรสเพียงพระองค์เดียวใน เจ้าชายวิคตอริโอ เอ็มมานูเอล เจ้าชายแห่งเนเปิลส์ และ เจ้าหญิงมารินา เจ้าหญิงแห่งเนเปิลส์ ด้วยพระราชวงศ์แห่งอิตาลีถูกล้มล้างไปแล้วก็ตาม แต่สมาชิกพระบรมวงศานุวงศ์แห่งราชวงศ์ซาวอย ก็ยังสามารถดำรงพระอิสริยยศนี้ไปได้ตลอดพระชนม์ชีพ เจ้าชายเอ็มมานูเอล ทรงเสกสมรสกับนางสาวคลอทิลด์ มารี ปาสคาลล์ คูโร่ (ภายหลัง เจ้าหญิงคลอทิลด์ เจ้าหญิงแห่งเวนิส) ทรงมีพระธิดาร่วมกัน 2 พระองค์ โดยภายหลังที่พระราชบิดาสวรรคตลงเมื่อวันที่ 3 กุมภาพันธ์ พ.ศ. 2567 พระองค์ได้ขึ้นเป็นประมุขแห่งราชวงศ์ทันที
อื่น ๆ

Official website of Emanuele Filiberto of Savoy
แม่น้ำอู

แม่น้ำอูเป็นเส้นทางคมนาคมที่สำคัญของลาว
แม่น้ำอู (ลาว: ນ້ຳອູ) เป็นแม่น้ำสายหลักสายหนึ่งในประเทศลาว มีความยาว 448 กิโลเมตรจากแขวงพงสาลีจนถึงแขวงหลวงพระบาง เป็นเส้นทางการคมนาคมทางน้ำที่สำคัญ ไปบรรจบกับแม่น้ำโขงที่ปากอู ตลอดแม่น้ำเป็นที่ตั้งของเขื่อนเจ็ดแห่งของโครงการพลังงานไฟฟ้าน้ำอู
20°03′N 102°13′E﻿ / ﻿20.050°N 102.217°E﻿ / 20.050; 102.217
อรอนงค์ คล้ายนก

| อรอนงค์ คล้ายนกป> ช., ป.ม. |
| --- | --- |
อรอนงค์ ใน พ.ศ. 2553
ข้อมูลส่วนบุคคล
เกิด: 6 กุมภาพันธ์ พ.ศ. 2512 (55 ปี) กรุงเทพมหานคร ประเทศไทย
พรรคการเมือง: ประชาธิปัตย์ (2550–ปัจจุบัน)
คู่สมรส: สุพิน คล้ายนก

อรอนงค์ คล้ายนก (เกิด 6 กุมภาพันธ์ พ.ศ. 2512) อดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์ 2 สมัย
ประวัติ

จบการศึกษาระดับอาชีวศึกษาจากวิทยาลัยกรุงเทพธนบุรี ระดับปริญญาตรีบริหารธุรกิจ จากมหาวิทยาลัยรามคำแหง ปริญญาโทบริหารธุรกิจ จากมหาวิทยาลัยรามคำแหง
มีประสบการณ์ทำงานเป็นพนักงานของการไฟฟ้านครหลวง และเป็นผู้ช่วยของนายสุพิน คล้ายนก สมาชิกสภากรุงเทพมหานคร (ส.ก.) เขตบางแค ผู้เป็นสามี  และมีกิจการของตัวเองเกี่ยวกับพลาสติกและบริษัทโฆษณา
ปัจจุบัน ได้สมัครเป็นสมาชิกพรรคประชาธิปัตย์ ในการเลือกตั้งในปลายปี พ.ศ. 2550 นางอรอนงค์ได้ลงสมัครรับเลือกตั้งในเขต 11 กรุงเทพมหานคร ซึ่งประกอบด้วย เขตภาษีเจริญ เขตบางแค และ เขตหนองแขม คู่กับ นายโกวิทย์ ธารณา และ นายวัชระ เพชรทอง ซึ่งนางอรอนงค์และนายโกวิทย์ได้รับเลือกตั้ง
และในการเลือกตั้งในกลางปี พ.ศ. 2554 นางอรอนงค์ได้รับเลือกตั้งอีกครั้ง โดยเป็นฝ่ายชนะ ร.ท.หญิง สุณิสา เลิศภควัต จากพรรคเพื่อไทยไป 48,362 คะแนน ต่อ 43,420 คะแนน
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

อรอนงค์ คล้ายนก[ลิงก์เสีย] ประวัติจากเว็บไซต์รัฐสภาไทย
พงษ์พันธ์ เพชรบัณฑูร

| พงษ์พันธ์ เพชรบัณฑูร |
| --- | --- |
เกิด: 28 ธันวาคม พ.ศ. 2526 (41 ปี) พงษ์พันธ์ เพชรบัณฑูร เขตบางกอกน้อย กรุงเทพมหานคร
อาชีพ: นักแสดง, ดีเจ, พิธีกร
ปีที่แสดง: พ.ศ. 2542 - ปัจจุบัน
พงษ์พันธ์ เพชรบัณฑูร (ชื่อเล่น: หลุยส์) เกิดเมื่อวันที่ 28 ธันวาคม พ.ศ. 2526 เป็นนักแสดงชาวไทย จบปริญญาตรีคณะบริหารธุรกิจ มหาวิทยาลัยรามคำแหง
พงษ์พันธ์ เพชรบัณฑูร (หลุยส์) แจ้งเกิดในวงการบันเทิงจากละครซิตคอมเรื่อง "บางรักซอย 9" จากบทบาทของ "ปิ๊ก" น้องชายสุดแสบของ "แป้ง" นอกจากงานละครแล้ว หลุยส์ยังมีงานที่ชื่นชอบอีกงานหนึ่ง นั่นก็คืองานดีเจ และหลุยส์ก็เป็น 1 ใน DJ คลื่น 94 EFM อีกด้วย ปัจจุบันหลุยส์แต่งงานแล้วเมื่อปี 2558